**ПРОЕКТ**

**ДОГОВОР**

**ЗА ДОСТАВКА, МОНТАЖ И ГАРАНЦИОННА ПОДДРЪЖКА НА iCTP СИСТЕМА**

Днес 2015 г., в гр. София, между:

**БЪЛГАРСКАТА НАРОДНА БАНКА**, със седалище и адрес на управление: гр. София 1000, пл. "Княз Александър I" № 1, код по БУЛСТАТ: 000694037, представлявана от Петко Кръстев – главен секретар, и Снежанка Деянова - главен счетоводител, наричана в договора за краткост **ВЪЗЛОЖИТЕЛ**, от една страна,

……………………………………..……. , със седалище и адрес на управление: , …………………………….., ЕИК ………………………., представлявано от ………………. …………-……, наричано за краткост **ИЗПЪЛНИТЕЛ**, от друга страна,

На основание чл. 14, ал. 4, т. 2 от Закона за обществени поръчки (ЗОП) и Протокол от … … 2015 г., утвърден от главния секретар на БНБ за класиране на участниците и определяне на изпълнител на поръчката, се сключи настоящият договор за следното:

**I. ПРЕДМЕТ НА ДОГОВОРА**

**Чл. 1.** (1)**ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да достави:

1. един брой iCTP (ink computer-toplate) система за мастиленоструен печат за създаване на изображение директно върху печатарските пластини;

2. лиценз за софтуера на системата по т. 1.

* 1. Доставената iCTP система, предмет на договора, следва да отговаря на техническите параметри и характеристики, посочени в офертата на **ИЗПЪЛНИТЕЛЯ**, и в Приложение № 1 “Технически спецификации и изисквания на iCTP системата”, представляващи неразделна част от този договор.
  2. **ИЗПЪЛНИТЕЛЯТ** се задължава да извърши монтаж на доставената система и да я въведе в експлоатация.
  3. **ИЗПЪЛНИТЕЛЯТ** се задължава след въвеждане на системата в експлоатация да проведе обучение на служителите на ВЪЗЛОЖИТЕЛЯ, които ще работят с нея.
  4. **ИЗПЪЛНИТЕЛЯТ** се задължава да осигурява безплатно гаранционно обслужване в рамките на гаранционния срок.

**II. ЦЕНИ И НАЧИНИ НА ПЛАЩАНЕ**

**Чл. 2.** (1) Общата цена на системата, предмет на договора, е в размер на ……………(……………..) лева без ДДС, посочена в Ценовото предложение на **ИЗПЪЛНИТЕЛЯ.** В общата цена са включени всички разходи, направени от **ИЗПЪЛНИТЕЛЯ** за доставка на системата с инсталиран софтуер и лицензионното възнаграждение за нея, монтажа и пускането на системата в експлоатация, еднократното обучение на служители на **ВЪЗЛОЖИТЕЛЯ**, и транспортните разходи до мястото на изпълнението по чл. 4, ал. 3.

(2) Плащането се извършва от **ВЪЗЛОЖИТЕЛЯ** с преводно нареждане по банковата сметка на **ИЗПЪЛНИТЕЛЯ** до 10 (десет) работни дни от подписването на протокола по чл. 11, ал. 3 за проведено обучение и след представяне на фактура от страна на **ИЗПЪЛНИТЕЛЯ**.

Банковата сметка на **ИЗПЪЛНИТЕЛЯ** е следната: .......................................

**Чл. 3.** (1) В случай че **ИЗПЪЛНИТЕЛЯТ** е чуждестранно лице, Българската народна банка ще удържа данък при източника в размер на 10 % от възнаграждението за монтаж на устройствата и компонентите, представляващо възнаграждение за техническа услуга, на основание чл. 195, във връзка с чл. 12, ал. 5, т. 4, във връзка с § 1, т. 9 от допълнителните разпоредби на Закона за корпоративното подоходно облагане, освен ако **ИЗПЪЛНИТЕЛЯТ** удостовери пред органа по приходите основания за прилагане на Спогодба за избягване на двойното данъчно облагане на доходите и имуществото по отношение на чуждестранни лица (СИДДО) между Република България и държавата, на която **ИЗПЪЛНИТЕЛЯТ** по договора е местно лице.

(2) В срока до подписване на протокола по чл. 11, ал. 1 от този договор, **ИЗПЪЛНИТЕЛЯТ** се задължава да представи следните документи за удостоверяване пред органа по приходите на основания за прилагане на СИДДО между Република България и държавата, на която **ИЗПЪЛНИТЕЛЯТ** по договора е местно лице:

* + 1. искане за прилагане на СИДДО по образец, утвърден от изпълнителния директор на Националната агенция за приходите;
    2. декларация, че чуждестранното лице е притежател на доходи от възнаграждение за монтаж на устройства и технически компоненти по този договор и че дружеството не притежава място на стопанска дейност, или определена база в Република България, и
    3. удостоверение за съответната година от данъчната администрация на държавата, на която притежателят на доходите е местно лице, което удостоверява че **ИЗПЪЛНИТЕЛЯТ** е местно лице по смисъла на СИДДО и подлежи на данъчно облагане в същата държава за доходите за монтаж, получени по този договор.

**III. СРОКОВЕ ЗА ИЗПЪЛНЕНИЕ И МЯСТО НА ДОСТАВКА**

**Чл. 4.** (1) **ИЗПЪЛНИТЕЛЯТ** се задължава да извърши доставка на системата и лиценза за софтуера й, монтаж и пускане в експлоатация на системата, предмет на договор, в срок до 20 (двадесет) работни дни, считано от датата на подписване на настоящия договор.

* + - 1. **ИЗПЪЛНИТЕЛЯТ** се задължава да проведе обучение на служителите на **ВЪЗЛОЖИТЕЛЯ,** които ще работят със системата, в срок до 10 (десет) дни от монтиране и въвеждане в експлоатация на същата в сградата на **ВЪЗЛОЖИТЕЛЯ.**

(3) Доставката, монтажът и въвеждането в експлоатация на системата и обучението на служителите се извършват до и в сградата на **ВЪЗЛОЖИТЕЛЯ** - София, пл. “Княз Александър I” №1.

**IV. ЗАДЪЛЖЕНИЯ НА ИЗПЪЛНИТЕЛЯ**

**Чл. 5.** (1) **ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ**

системата с инсталиран софтуер, заедно с лиценз за него, отговаряща на предложения модел и технически характеристики в срок и по начина, определени в настоящия договор.

(2) **ИЗПЪЛНИТЕЛЯТ** се задължава да инсталира и пусне в експлоатация доставената система, както и да проведе обучение на служители на **ВЪЗЛОЖИТЕЛЯ**, които ще работят с нея.

**Чл. 6.** (1) **ИЗПЪЛНИТЕЛЯТ** се задължава да поддържа в техническа изправност и годност за ползване системата с прилежащия печатен контролер в рамките на посочения в чл. 12, ал. 2 гаранционен срок.

(2) **ИЗПЪЛНИТЕЛЯТ** се задължава да изпраща при **ВЪЗЛОЖИТЕЛЯ** сертифицирани специалисти, обучени да поддържат системата, както и да доставя и използва само оригинални резервни части при гаранционното обслужване на същата, които задължително се придружават със сертификат за произход.

**Чл. 7.** **ИЗПЪЛНИТЕЛЯТ** се задължава при изпълнение на задълженията си по този договор да спазва правилата за достъп до сградата на **ВЪЗЛОЖИТЕЛЯ** съгласно вътрешните правила за достъп до нея.

**Чл. 8.** **ИЗПЪЛНИТЕЛЯТ** се задължава да предаде системата на **ВЪЗЛОЖИТЕЛЯ** в състояние, отговарящо на следните изисквания:

* + - * 1. системата да е нова и да носи всички отличителни белези на оригиналните продукти на фирмата производител;
        2. да предаде систематаа, като я окомплектова с необходимите експлоатационни документи (инструкции за работа, гаранционна карта и други с превод на български език).

**Чл. 9.** **ИЗПЪЛНИТЕЛЯТ** има правото да получи цената по чл. 2, ал. 1 от този договор съгласно условията и начина, определени в него.

**V. ЗАДЪЛЖЕНИЯ НА ВЪЗЛОЖИТЕЛЯ**

**Чл. 10.** (1) **ВЪЗЛОЖИТЕЛЯТ** се задължава да заплати цената по чл. 2, ал. 1 от този договор, съгласно условията и по начина, посочен в него.

**ВЪЗЛОЖИТЕЛЯТ** се задължава да осигурява достъп на **ИЗПЪЛНИТЕЛЯ** до сградата си с оглед изпълнение на задълженията му по този договор,

**ВЪЗЛОЖИТЕЛЯТ** е длъжен да приеме доставката, монтажа и въвеждането на системата в експлоатация, ако те отговарят на договорените изисквания.

**ВЪЗЛОЖИТЕЛЯТ** се задължава да осигури подходящо помещение за работа на системата, като спазва техническите изисквания, отразени в писмените инструкции на производителя.

**ВЪЗЛОЖИТЕЛЯТ** се задължава да осигурява на **ИЗПЪЛНИТЕЛЯ** достъп до системата в рамките на работното време за извършване на всички необходими ремонтни и сервизни дейности.

**ВЪЗЛОЖИТЕЛЯТ** се задължава при установяване на признаци за влошаване качеството на отпечатъците или на неизправност на системата веднага да уведомява за това **ИЗПЪЛНИТЕЛЯ**.

**ВЪЗЛОЖИТЕЛЯТ** се задължава да допуска до работа със системата само служители, които са обучени и могат правилно да работят с нея.

**ВЪЗЛОЖИТЕЛЯТ** има право да извършва проверки относно изпълнението на договора, без с това да пречи на неговото изпълнение.

**VI. ПРИЕМАНЕ И ПРЕДАВАНЕ НА СИСТЕМАТА**

**Чл. 11.** (1) Приемането на доставката, предмет на договора, монтажът и пускането на системата в експлоатация се удостоверяват с двустранен приемателно-предавателен протокол, подписан от упълномощени лица, след проверка на окомплектовката на доставката и представяне на документите, посочени в чл. 8.

При констатиране на явни недостатъци, липси и/или несъответствие на доставената система с техническите спецификации, представени в офертата на **ИЗПЪЛНИТЕЛЯ**, и/или констатиране на недостатъци и/или несъответствия след извършения монтаж **ВЪЗЛОЖИТЕЛЯТ** има право да откаже да подпише съответния протокол. В тези случаи страните подписват констативен протокол, в който се описват констатираните недостатъци, липси и/или несъответствия и се посочва срокът, в който същите ще бъдат отстранени. След отстраняване на недостатъците, липсите и/или несъответствията страните подписват двустранен приемателно-предавателен протокол за приемане на доставката, монтажа и пускането на системата в експлоатация, от който започва да тече гаранционният срок на системата.

След провеждане на обучението страните подписват двустранен протокол, който е основание за извършване на плащането по реда на този договор.

Собствеността на системата и всички рискове преминават върху **ВЪЗЛОЖИТЕЛЯ** от датата на двустранния приемателно-предавателен протокол за приемане на доставката, монтажа и пускането на системата в експлоатация.

**VII. ГАРАНЦИОНЕН СРОК И УСЛОВИЯ НА ГАРАНЦИОННО**

**ОБСЛУЖВАНЕ**

**Чл. 12.** (1) **ИЗПЪЛНИТЕЛЯТ** гарантира, че качеството на доставената система отговаря на изискванията на **ВЪЗЛОЖИТЕЛЯ** и одобрената от него техническа спецификация, съдържаща се в офертата на **ИЗПЪЛНИТЕЛЯ**, както и на другите документи, придружаващи доставката и издадени от производителя на оборудването.

Гаранционният срок на системата, предмет на договора, е ……………..месеца, считано от датата на двустранния приемателно-предавателен протокол по чл. 11, ал. 1.

По време на гаранционния срок **ИЗПЪЛНИТЕЛЯТ** се задължава да отстранява възникналите дефекти и/или повреди за своя сметка. **ИЗПЪЛНИТЕЛЯТ** носи отговорност и поема разходите за всякакви дефекти и/или повреди на системата, възникнали при експлоатацията на системата по време на гаранционния срок.

В случай на констатиран дефект и/или повреди от страна на **ВЪЗЛОЖИТЕЛЯ** последният се задължава своевременно да уведоми писмено **ИЗПЪЛНИТЕЛЯ.** Уведомяването се извършва от **ВЪЗЛОЖИТЕЛЯ,** като се изпраща по факс или електронна поща: на **ИЗПЪЛНИТЕЛЯ.**

**ИЗПЪЛНИТЕЛЯТ** се задължава да се яви за отстраняване на възникналите дефекти и/или повреди в рамките на следващия работен ден (от 8.30 до 17.00), считано от уведомяването му по реда на ал. 4. При явяване на ИЗПЪЛНИТЕЛЯ страните подписват двустранен протокол, в който се отразяват възникналата повреда и/или дефекти и времето, необходимо за отстраняването. ИЗПЪЛНИТЕЛЯТ се задължава да отстрани повредата и/или дефекта, като в срока, посочен в протокола се задължава да доставя и всички необходими за ремонта резервни части, които в рамките на гаранционния срок са за сметка на **ИЗПЪЛНИТЕЛЯ.**

Гаранцията не покрива дефекти и/или повреди, ако не са спазвани изискванията за експлоатация съгласно съпровождащите системата технически документи или ако дефектите и/или повредите се дължат на външни причини или модификации, които са извършени от **ВЪЗЛОЖИТЕЛЯ.**

(7) **ИЗПЪЛНИТЕЛЯТ** се задължава да осигури сертифицирани специалисти за извършване на гаранционното обслужване.

**VIII ГАРАНЦИЯ ЗА ИЗПЪЛНЕНИЕ**

**Чл. 13.** (1) За изпълнение на задълженията си по този договор **ИЗПЪЛНИТЕЛЯТ** учредява в полза на **ВЪЗЛОЖИТЕЛЯ** банкова гаранция или предоставя гаранция под формата на парична сума най-късно при сключване на договора в размер на 3% от сумата, посочена в чл. 2, ал. 1.

В случай, че **ИЗПЪЛНИТЕЛЯТ** избере да предостави гаранция под формата на парична сума, то сумата да бъде преведена по следната банкова сметка на **ВЪЗЛОЖИТЕЛЯ:**

IBAN: BG40BNBG96611000066123;

BIC: BNBGBGSD.

**ВЪЗЛОЖИТЕЛЯТ** се задължава да възстанови на **ИЗПЪЛНИТЕЛЯ** сумата на гаранцията по ал. 2 в срок до 10 (десет) работни дни след изтичане на гаранционния срок, посочен в чл. 12, ал.2. Гаранцията ще бъде възстановена по сметка, посочена от **ИЗПЪЛНИТЕЛЯ.**

В случай, че **ИЗПЪЛНИТЕЛЯТ** избере да предостави банкова гаранция, то тя трябва да бъде безусловна, неотменима и изискуема при първо писмено поискване, в което **ВЪЗЛОЖИТЕЛЯТ** заявява, че **ИЗПЪЛНИТЕЛЯТ** не е изпълнил задълженията си по този договор. Банковата гаранция е със срок на валидност до изтичане на посочения в чл. 12, ал. 2 гаранционен срок. В случай че банковата гаранция е с по-кратък срок от посочения в предходното изречение, **ИЗПЪЛНИТЕЛЯТ** се задължава да я подновява до покриване на срока, посочен в чл. 12, ал.2 от договора. Всяко подновяване се извършва в 20 (двадесет) дневен срок преди изтичането на срока на съответната гаранция.

**ВЪЗЛОЖИТЕЛЯТ** не дължи лихви върху сумата по гаранцията.

**ВЪЗЛОЖИТЕЛЯТ** има право да се удовлетвори от гаранцията, независимо от формата, в която е представена, при неточно изпълнение на задължения по договора от страна на **ИЗПЪЛНИТЕЛЯ.**

При неизпълнение на задълженията на **ИЗПЪЛНИТЕЛЯ** за отстраняване на явни недостатъци, липси и/или несъответствие в срока, посочен в протокола по чл. 11, ал. 2, както и при неотстраняване на дефект и/или повреди в гаранционния срок, **ВЪЗЛОЖИТЕЛЯТ** има право да усвои от гаранцията за добро изпълнение суми, покриващи отговорността на **ИЗПЪЛНИТЕЛЯ** за неизпълнението.

**ВЪЗЛОЖИТЕЛЯТ** има право да усвои такава част от гаранцията, която покрива отговорността на **ИЗПЪЛНИТЕЛЯ** за неизпълнението.

При едностранно прекратяване на договора от **ВЪЗЛОЖИТЕЛЯ** поради виновно неизпълнение на задължения на **ИЗПЪЛНИТЕЛЯ** по договора сумата от гаранцията се усвоява изцяло като обезщетение за прекратяване на договора.

**ВЪЗЛОЖИТЕЛЯТ** има право да усвоява дължимите суми за неустойки и обезщетения във връзка с неизпълнение на договора от гаранцията за добро изпълнение.

В случай, че неизпълнението на задълженията по договора от страна на **ИЗПЪЛНИТЕЛЯ** по стойност превишава размера на гаранцията, **ВЪЗЛОЖИТЕЛЯТ** има право да търси обезщетение по общия ред.

**IX. ОБЕЗЩЕТЕНИЯ И НЕУСТОЙКИ**

**Чл. 14.** (1) При забава на плащане **ВЪЗЛОЖИТЕЛЯТ** дължи неустойка на **ИЗПЪЛНИТЕЛЯ** в размер на 0,2 % от стойността на забавеното плащане за всеки просрочен ден, но не повече от 5 % от тази сума.

1. (2) При забавено изпълнение на някое от задълженията по договора от страна на **ИЗПЪЛНИТЕЛЯ** същият заплаща на **ВЪЗЛОЖИТЕЛЯ** неустойка в размер на 0,2 % от сумата посочена в чл. 2, aл. 1 за всеки просрочен ден, но не повече от 5 % от тази сума.
2. (3) При забавено изпълнение повече от 20 (двадесет) дни **ВЪЗЛОЖИТЕЛЯТ** има право да прекрати едностранно договора, без да дава допълнителен срок за изпълнение, като освен неустойката за забава има право и на неустойка за пълно неизпълнение на договора в размер на 10 % от цената на договора.
3. (4) **ВЪЗЛОЖИТЕЛЯТ** може да претендира обезщетение за нанесени вреди и пропуснати ползи по общия ред, в случай че превишават размера на предвидените в този договор неустойки.

**X. ПРЕКРАТЯВАНЕ НА ДОГОВОРА**

**Чл. 15.** (1) Договорът може да бъде прекратен по взаимно съгласие между страните, изразено в писмена форма.

(2) При виновно неизпълнение на задълженията на една от страните извън случаите по чл. 14, ал. 3, договорът може да бъде прекратен от изправната страна с 20 (двадесет) дневно писмено предизвестие до неизправната страна.

**XI. ЗАКЛЮЧИТЕЛНИ РАЗПОРЕДБИ**

**Чл. 16**. Когато неизпълнението на този договор се дължи на възникването на непреодолима сила, изпълнението на задълженията по него и съответните насрещни задължения се спират за времето на действието на непреодолимата сила.

**Чл. 17.** Непреодолима сила е непредвидимо или непредотвратимо събитие от извънреден характер като пожар, наводнение или друго природно бедствие, както и стачки, състояние на война, ембарго и др., възникнало след подписването на настоящия договор.

**Чл. 18**. Страната, която не може да изпълни задълженията си по този договор поради непреодолима сила, не носи отговорност. Същата е длъжна в срок от 7 (седем) работни дни да уведоми другата страна за възникването на това обстоятелство и за евентуалните последствия от него за изпълнението на договора. В случай че не изпрати такова известие, страната дължи обезщетение.

**Чл. 19**. Страните определят следните лица, упълномощени да ги представляват при изпълнение на задълженията им по настоящия договор и да подписват предвидените в договора документи (протоколи, уведомления и др.):

**ЗА ИЗПЪЛНИТЕЛЯ** ……………………………

**ЗА ВЪЗЛОЖИТЕЛЯ** …………………………..

**Чл. 20.** За целите на настоящия договор уведомяването на **ИЗПЪЛНИТЕЛЯ** се извършва писмено по факс: ..........................................

**Чл. 21.** Всички спорове, които биха възникнали във връзка с тълкуването или изпълнението на настоящия договор, ще се решават от страните чрез преговори за постигане на споразумение, а когато това се окаже невъзможно, спорът ще се отнася за разрешаване пред компетентния български съд по реда на ГПК.

**Чл. 22.** За неуредените в този договор въпроси се прилагат разпоредбите на действащото българско законодателство.

Неразделна част от настоящия договор са:

1. Приложение № 1 “Технически спецификации и изисквания за доставка на iCTP системата”
2. Представяне, Техническо предложение и Ценово предложение на **ИЗПЪЛНИТЕЛЯ**.

Настоящият договор се състави и подписа в 2 (два) еднообразни екземпляра - по един за всяка от страните.

При подписването му се представиха следните документи:

1. Гаранция за добро изпълнение на договора;
2. Документите по чл. 101е, ал. 2 от ЗОП;

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**БЪЛГАРСКАТА НАРОДНА БАНКА**

**ПЕТКО КРЪСТЕВ**

**ГЛАВЕН СЕКРЕТАР**

**СНЕЖАНКА ДЕЯНОВА**

**ГЛАВЕН СЧЕТОВОДИТЕЛ**